Rijeka, 8. listopada 2020.g.

**NAJAVA DOGAĐANJA I POZIV ZA MEDIJE**

**OTVORENJE IZLOŽBE OSTVARENJA HRVATSKIH ARHITEKTICA I ARHITEKATA 2019. GODINE**

**U petak, 9. listopada 2020.g. u 19 sati u Exportu na Delti bit će otvorena Godišnja izložba ostvarenja hrvatskih arhitektica i arhitekata 2019. godine.** Nakon premijernog izdanja u Splitu u ožujku 2020., repriza u Zagrebu, Šibeniku i Zadru, izložba je stigla i u Rijeku – Europsku prijestolnicu kulture. **Izložba ostaje otvorena do 30. listopada svakim danom od 11 do 21 sat, a ulaz na izložbu je besplatan.**

**Nagrade Udruženja hrvatskih arhitekata najstarije su i najvažnije arhitektonske nagrade u Republici Hrvatskoj koje već desetljećima vrednuju vanredna ostvarenja u različitim kategorijama arhitektonske izvrsnosti.**

Na prijave za Godišnju izložbu ostvarenja hrvatskih arhitektica i arhitekata u 2019. godini pristiglo je ukupno 107 autorskih radova, od kojih je stručni žiri nominirao određeni broj za nagrade po kategorijama. Nagrade su dodijeljene u ožujku 2020. na otvorenju izložbe postavljene u prostoru Podruma Dioklecijanove palače u Splitu u organizaciji Udruženja hrvatskih arhitekata (UHA) i Društva arhitekata Splita (DAS).

Podsjetimo, nagrada Viktor Kovačić za životno djelo dodijeljena je **Radovanu Tajderu**.   
Nagrada Viktor Kovačić za najuspješnije ostvarenje u svim područjima arhitektonskog stvaralaštva za 2019. godinu dodijeljena je **Saši Begoviću, Marku Dabroviću, Tatjani Grozdanić Begović, Silviju Novaku i Pauli Kukuljici – 3LHD** za URANIU u Zagrebu.

Nagrada Drago Galić za najuspješnije ostvarenje na području stambene arhitekture za 2019. godinu dodijeljena je **Ivi Letilović i Igoru Pedišiću** za 4 kuće za 4 brata u Zadru.

Nagrada Bernardo Bernardi za najuspješnije ostvarenje na području oblikovanja i unutrašnjeg uređenja za 2019. godinu dodijeljena je **Lei Pelivan i Tomi Plejiću** za Bijeli Loft u Zagrebu.

Nagrada Neven Šegvić za publicistički, kritički, znanstveno‐istraživački i teorijski rad na području arhitekture za 2019. godinu dodijeljena je **Ani Dani Beroš, Tomislavu Paveliću, Marku Sančaninu, Miri Stanić, Evelini Turković, Vesni Vuković i Frani Petru Zovku** za Radijsku emisiju Stvarnost prostora.

Organizatori izložbe u Rijeci su **Udruženje hrvatskih arhitekata** (UHA), **Društvo arhitekata Rijeka** (DAR), **Sveučilište u Rijeci – DeltaLab**, **RIJEKA 2020** i **Grad Rijeka**.

**Najavljeno događanje organizirano je uz poštivanje svih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te OBVEZNO nošenje zaštitnih maski za lice.**

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42